32000R2803
L 331/61
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2803/2000 НА СЪВЕТА
от 14 декември 2000 година
за откриване и управление на автономни тарифни квоти за Общността за някои рибни продукти
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 26 от него,
като взе предвид предложението на Комисията,
като има предвид, че:
(1)
Снабдяването на Общността с някои рибни продукти понастоящем зависи от вноса с произход от трети страни. В интерес на Общността е да премахне частично или напълно митата, отнасящи се за въпросните продукти, в рамките на тарифни квоти за Общността с подходящи обеми. За да не се застрашат перспективите за развитие на това производство в Общността, осигурявайки достатъчно снабдяване за задоволяване на промишлените отрасли потребители, е целесъобразно да се отворят тези тарифни квоти, прилагайки променливи мита в зависимост от чувствителността на различните продукти на пазара на Общността.
(2)
Необходимо е, по-специално, да се гарантира равният и постоянен достъп на всички вносители от Общността до посочените квоти и непрекъснатото прилагане на ставките, предвидени за тези квоти, за всеки внос на въпросните продукти във всички държави-членки, до изчерпване на квотите.
(3)
Решението за отваряне на автономни тарифни квоти трябва да се вземе от Общността. За да се осигури ефикасността на общото управление на тези квоти, нищо не пречи, да се даде право на държавите-членки да теглят изваждат от обемите на квотите, необходимите количества, отговарящи на ефективен внос.. Въпреки това, този начин на управление изисква тясно сътрудничество между държавите-членки и Комисията, която по-специално трябва да може да следи състоянието на изчерпване на квотите и да информира за това държавите-членки.
(4)
В Регламент (ЕИО) № 2454/93 на Комисията от 2 юли 1993 г. относно определяне разпоредби за прилагането на Регламент (ЕИО) № 2913/92 на Съвета за създаване на Митнически кодекс на Общността (1), са кодифицирани разпоредбите за управление на тарифните квоти, предназначени да се използват следвайки хронологичния ред на датите на приемане на декларациите за пускане в свободно обръщение,
ПРИЕ НАСТОЯЩИЯ РЕГЛАМЕНТ:
Член 1
1. Вносните мита на продуктите, изброени в приложението, са намалени до посочените ставки, за посочените периоди и за съответните посочени там обеми.
2. Вноса на въпросните продукти се ползва от квотите, посочени в параграф 1, само при условие че декларираната митническа стойност е равна най-малко на референтните цени, фиксирани или за фиксиране в съответствие с член 29 от Регламент (ЕИО) № 104/2000 на Съвета от 17 декември 1999 г. относно общата организация на пазарите на рибни продукти и аквакултури (2).
Член 2
Тарифните квоти, посочени в член 1, се управляват от Комисията в съответствие с разпоредбите, предвидени в членове от 308а до 308в от Регламент (ЕИО) № 2454/93.
Член 3
Държавите-членки и Комисията тясно си сътрудничат за да осигурят спазването на настоящия регламент.
Член 4
Настоящият регламент влиза в сила на следващия ден след датата на публикуването му в Официален вестник на Европейските общности.
Той се прилага от 1 януари 2001 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 декември 2000 година.